Thorsten Hamann

Thorsten Klaus Hamann er en tysk biolog. Han er (pr. 2023) ansatt ved Norges teknisk-naturvitenskapelige universitet (NTNU). Der er han professor ved Institutt for biologi – og sjefsforsker (principal investigator) i forskergruppen Functional Plant Biology Group.Gruppen forsker blant annet på hvordan planter tåler tørke.  

Hamann deltar i et internasjonalt samarbeid med professorer fra Uni Regensburg i Tyskland, Tel Aviv University og Nottingham University. Denne internasjonale gruppen forsker innenfor samme felt som Hamanns gruppe ved NTNU. I 2023 ble denne internasjonale forskergruppen tildelt et ERC Synergy Grant på 10 millioner Euro fra Det europeiske forskningsrådet (ERC).

Utdannelse og yrkesliv 
Hamann har sin utdannelse fra Eberhard-Karls-Universität Tübingen i Tyskland, der han leverte sin diplomoppgave i biologi i 1997, og tok en doktorgrad (dr. rer. nat.), også i biologi, i 2001.

I perioden 2001–2005 var han postdoktor ved flere universiteter og forskningsinstitusjoner. Han har vært gjesteforsker ved Max-Planck-Institut für molekulare Pflanzenphysiologie) og forsker og foreleser ved Imperial College London.

Han ble ansatt som førsteamanuensis ved Institutt for biologi, NTNU i 2012, og forfremmet til professor i 2019.

Functional Plant Biology Group  

Hamanns forskergruppe, Functional Plant Biology Group forsker blant annet på hvordan planter tåler, eller tilpasser seg, tørke. De har tidligere funnet ut at plantenes motstandsdyktighet avhenger av at de har stive cellevegger. Når klimaet blir varmere, fører tørke til at avlinger slår feil, eller ikke blir så gode som de kunne ha vært. Dette kan få store følger for verdens matforsyning. Hamann samarbeider med forskere i flere land for å finne ut mer om mekanismene som ligger bak når planter reagerer på at nedbør eller vanning uteblir.

Publikasjoner 

 Hamanns profil på Google Scholar, med h-indeks og siteringer

Priser og stipender (utvalg) 

 2009 – «Biovitenskapforskere ved Imperial College London (en av de to: Thorsten Hamann) som forsker på nye bærekraftige og effektive måter å bruke planter for å skape biobrensel, er el av et nytt nasjonalt forskningssenter til £27 millioner, opplyser the Biotechnology and Biological Sciences Research Council (BBSRC)».
 2018 – NTNUs pris for likestilling til Likestillingskomiteen ved Institutt for biologi, der Hamann var medlem.
 2023 – ERC Synergy Grant.

Referanser og noter

Eksterne lenker 
 
 

Professorer ved NTNU
Tyske biologer
ERC-stipend